5. ΑΠΟΦΑΣΗ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/3750 της 10/25 Νοεμ. 1980   (ΦΕΚ Β΄ 1196)  Περί εγκρίσεως εφαρμογής προγράμματος ανοικτής προστασίας αναπήρων παιδιών.  Έχοντας υπόψη: α)Το άρθρ. 2 του Ν.Δ/τος 162/1973 «περί μέτρων προστασίας υπερηλίκων και χρονίως πασχόντων ατόμων». β)Το από 5.11.1980 έγγραφο του Σωματείου «Εταιρεία Προστασίας Σπαστικών», αποφασίζουμε: Έγκριση προγράμματος- στόχος Άρθρ.1.-1.Εγκρίνουμε την εφαρμογή προγράμματος εξωιδρυματικής προστασίας 100 κινητικά αναπήρων ατόμων από της παιδικής ηλικίας και μετά την ενηλικίωση τους, σε συνεργασία με την Εταιρεία Προστασίας Σπαστικών με την επωνυμία «Ειδική Αγωγή Αναπήρων Ατόμων». 2.Το πρόγραμμα αυτό, θα έχει στόχο την προστασία των αναπήρων ατόμων, ώστε να παραμείνουν στην οικογένεια και να ενταχθούν στην κοινωνία. 3.Το Κέντρο θα χρησιμοποιηθεί και για την εκπαίδευση Εθελοντών. 4.Η έναρξη εφαρμογής του προγράμματος θα γίνει μέσα στο τελευταίο δίμηνο του έτους 1980. Παρεχομένη προστασία Άρθρ.2.-Στα προστατευόμενα άτομα θα παρέχεται οργανωμένη ψυχαγωγία, κοινωνική εργασία, εργασιοθεραπεία, φυσικοθεραπευτική αγωγή, θεραπεία λόγου, ιατρική εποπτεία καθώς και κάθε είδους εξυπηρέτηση.    (Αντί για τη σελ. 68,03(α) Σελ. 68,03(β) Τεύχος 1303 Σελ. 25 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.4-5    Εποπτεία Άρθρ.3.-1.Η εφαρμογή του προγράμματος τελεί υπό την άμεση εποπτεία του Υπουργείου Κοινωνικών Υπηρεσιών το οποίο την ασκεί με την αρμόδια Διεύθυνση Προστασίας Υπερηλίκων και χρονίων Παθήσεων και τη Διεύθυνση Κοινωνικής Προνοίας του οικείου Διαμερίσματος. 2.Στην έννοια της εποπτείας περιλαμβάνεται και η μέριμνα για την εφαρμογή του προγράμματος σε όλη την έκταση και την προσφορά υπηρεσιών ποιότητας και ο οικονομικός έλεγχος. Οικονομική ενίσχυση του προγράμματος. Άρθρ.4.-Το Σωματείο Εταιρεία Προστασίας Σπαστικών, σαν φορέας εκτελέσεως του προγράμματος, θα επιχορηγηθεί από τον προϋπολογισμό εξόδων του Υπουργείου Κοινωνικών Υπηρεσιών, έτους 1980.   